Document ID: 32011R0672

REGULAMENTUL DE PUNERE ÎN APLICARE (UE) NR. 672/2011 AL COMISIEI
din 13 iulie 2011
de modificare a Regulamentului (CE) nr. 968/2006 de stabilire a normelor de aplicare a Regulamentului (CE) nr. 320/2006 al Consiliului de instituire a unui regim temporar de restructurare a industriei zahărului în Comunitatea Europeană
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 320/2006 al Consiliului din 20 februarie 2006 de instituire a unui regim temporar de restructurare a industriei zahărului în Comunitatea Europeană și de modificare a Regulamentului (CE) nr. 1290/2005 privind finanțarea politicii agricole comune (1), în special articolul 12,
întrucât:
(1)
Articolul 6 din Regulamentul (CE) nr. 968/2006 al Comisiei (2) prevede că perioada stabilită pentru dezafectarea instalațiilor de producție și pentru respectarea cerințelor sociale și de protecție a mediului menționate la articolul 3 alineatul (3) litera (c) și la articolul 3 alineatul (4) litera (c) din Regulamentul (CE) nr. 320/2006 poate fi prelungită până cel târziu la 30 septembrie 2011.
(2)
Anumiți producători de zahăr nu vor putea să-și dezafecteze în întregime instalațiile de producție în termenul stabilit, decât dacă acesta se prelungește și mai mult. Totuși, termenul respectiv nu trebuie prelungit mai mult decât este absolut necesar pentru finalizarea lucrărilor de dezafectare restante. Pe baza informațiilor de care dispune Comisia, termenul limită se prelungește, în consecință, până cel târziu la 31 martie 2012.
(3)
Prin urmare, Regulamentul (CE) nr. 968/2006 trebuie modificat în consecință.
(4)
Măsurile prevăzute de prezentul regulament sunt conforme cu avizul Comitetului pentru fondurile agricole,
ADOPTĂ PREZENTUL REGULAMENT:
Articolul 1
La articolul 6 alineatul (1) din Regulamentul (CE) nr. 968/2006, paragraful al doilea se înlocuiește cu următorul text:
„Prin derogare de la primul paragraf litera (b), la cererea motivată a întreprinderii interesate, statul membru poate acorda prelungirea până cel târziu la 31 martie 2012 a termenului limită stabilit la litera respectivă. În acest caz, întreprinderea depune un plan de restructurare modificat, conform articolului 11.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 iulie 2011.

Labels: 19
1
15
17